ร้านกิวโนบิ (เราชอบเรียกร้านโนบิตะ) จำลองบรรยากาศจากเรื่องโดเรมอนยกมาตั้งไว้ที่สุโขทัย อเวนิว เมืองทองธานี

ด้านหน้าร้าน สังเกตุประตูวิเศษชมพู (เปิดแล้วไปโผล่อีกที่ในการ์ตูน) และท่อ 3 อันวางเรียงเป็นชั้น จากฉากสวนสาธารณะในหมู่บ้านที่พวกโนบิตะและเพื่อนๆชอบมานัดเจอกัน 

พนักงานในร้านก็แต่งกายเป็นชุดนักเรียนของโนบิตะ พร้อมที่นั่งในร้านก็ใช้ท่อในฉากสนามเด็กเล่นมาทำอีกด้วย

อาหารในร้าน มีทั้งปิ้งย่าง และ ชาบู แต่ลูกค้าส่วนใหญ่มักสั่งปิ้งย่าง เพราะเมนูมีเยอะและหลากหลายกว่า ลูกค้าที่ชอบทานเนื้อ แนะนำเนื้อสันใน และริบอาย ส่วนลูกค้าที่ไม่ทานเนื้อ แนะแนะหมูหมักตะไคร้ นอกจากนี้ ยังมีกุ้งไอโฟน หรือกุ้งแม่น้ำ หอยลายอบเนย อีกทั้งซูชิ และ ซาชิมิ ไว้บริการลูกค้าอีกด้วย

เมนูของหวาน มีชื่อเรียกน่ารักๆ อย่าง ขนมปังช่วยจำ และวุ้นแปลภาษาไว้ล้างปากนักชิมอีกด้วยค่ะ

พนักงานในร้านบริการดี อาหารรอไม่นาน นอกจากจะมาช่วงเที่ยงพอดี

แนะนำร้านนี้เลยค่ะ มาไม่ต่ำกว่า 5 ครั้งแล้ว 